
ОБЩИНА    ПОРДИМ   -   ОБЛАСТ   ПЛЕВЕН
            5898 гр. Пордим, ул. „Иван Божинов”№1, тел. 06513/22-17; факс: 06513/23-43,
                             e-mail: obshtina_pordim@abv.bg
П Р О Г Р А М А

З А

У П Р А В Л Е Н И Е   Н А  О Б Щ И Н С К А Т А  

С О Б С Т В Е Н О С Т  

З А  2 0 2 1 г.
I. ОБЩИ ПОЛОЖЕНИЯ
Годишната програма за управление и разпореждане с имоти - общинска собственост е разработена на основание разпоредбите на чл.8, ал.9 от Закона за общинската собственост, чл.4, ал.1 от Наредбата за реда за придобиване, управление и разпореждане с общински имоти и вещи, в изпълнение на Стратегията за управление на общинската собственост на Община Пордим за периода  2020 – 2023 година. Основният принцип при управлението на общинската собственост трябва да е съобразен с чл. 11, ал. 1 от Закона за общинската собственост, където законово са регламентирани принципите за нейното управление, а именно „в интерес на населението на общината, съобразно разпоредбите на закона и с грижата на добър стопанин”. Общинската собственост може да се управлява ефективно и ефикасно, когато е налице точна, пълна и достоверна информация за имотите с оглед вземане на целесъобразни управленски решения и стриктно прилагане на законодателството, което регламентира дейностите по отношение на собствеността. Придобиването, управлението и разпореждането с недвижими и движими имоти – собственост на общината се извършва под контрол на Общински съвет, съобразно разпоредбите на Наредбата за реда за придобиване, управление и разпореждане с общински имоти и вещи. Основният ангажимент на община Пордим е да стопанисва и се грижи за имотите публична общинска собственост, като добър стопанин, в предвид важната им функция за цялото население в общината. Освен от собствени средства, залегнали в бюджета, поддръжката и реконструкцията им може да се подпомогне чрез усвояването на средства от структурните фондове на ЕС и други програми. Важна е ролята на доброто управление на частната общинска собственост, което носи приходи в общинския бюджет чрез събиране на наеми, право на ползване, продажби, право на строеж и др. Във връзка с децентрализацията на местната власт, когато ангажимента на държавата намалява, един от основните приоритети е повишаването на собствените приходи в общинския бюджет, реализирани при правилното управление на частната общинска собственост.
Програмата е насочена към постигане на целите, приоритетите и мерките за тяхната реализация, заложени в Стратегията. Всяка Програма трябва да е обвързана с бюджета на Община Пордим за съответната година, да съдържа необходимата конкретика по изпълнението на Стратегията за управление на общинската собственост за едногодишен период. Настоящата програма отразява намеренията на община Пордим за управление и разпореждане с имоти – общинска собственост през 2021 г. и  включва следните основни елементи, съгласно чл.8, ал.9 от ЗОС:

1. Прогноза за очакваните приходи и необходимите разходи, свързани с придобиването, управлението и разпореждането с имоти – общинска собственост;
2. Описание на имотите, които общината има намерение да предложи за предоставяне под наем, за продажба, за учредяване на ограничени вещни права или за предоставяне на концесия;
3. Описание на имотите, които общината има намерение да предложи за замяна срещу имоти на граждани или юридически лица с подробно описание на нуждите и вида на имотите, които общината желае да получи в замяна;

4. Описание на имотите, които общината има намерение да придобие в собственост и способите за тяхното придобиване.

5. Конкретни мерки за подобряване на организацията на работата по управлението на общинската собственост, в това число и на публичния достъп на местната общност до информацията за изпълнението на годишната програма.
II. Прогноза за очакваните приходи и необходимите разходи, свързани с придобиването, управлението и разпореждането с имоти и вещи – общинска собственост

	№

по ред
	Вид дейност
	Прогнозен резултат в лв.

	
	очаквани приходи
	

	
	А. От управление на имоти - общинска собственост
	

	1.
	Отдадени под наем общински имоти – терени и помещения 
	10 000,00

	2.
	Отдадени под наем язовири
	30 000,00

	3.
	Отдадена под аренда земеделска земя
	630 000,00

	
	Всичко от управление на имоти - общинска собственост
	670 000,00

	
	Б. От разпореждане с имоти - общинска собственост
	

	1.
	Продажба на имоти - общинска собственост
	255 000.00

	2.
	Учредени вещни права
	-

	3.
	Учредено право на прокарване на отклонения от общи мрежи и съоръжения на техническата инфраструктура по и през имоти – общинска собственост
	-

	
	Всичко от разпореждане с имоти - общинска собственост
	255 000.00

	
	Всичко приходи 
	925 000.00

	
	НЕОБХОДИМИ РАЗХОДИ
	

	1.
	За технически дейности (скици, разделяне или обединяване на имоти, заснемане на имоти и др.)
	-

	2.
	За оценки 
	1 000,00

	3.
	За обявления
	1 000,00

	
	Всичко разходи
	2 000,00


III. Описание на имотите И ВЕЩИТЕ, които общината има намерение да предложи за предоставяне под наем, за продажба или за предоставяне на концесия
	№

по ред
	Описание на имота

	
	А. ИМОТИ, КОИТО ОБЩИНА ПОРДИМ ИМА НАМЕРЕНИЕ ДА ПРЕДОСТАВИ ПОД НАЕМ ИЛИ НА КОНЦЕСИЯ


	1.
	Здравно заведение, публична общинска собственост, АОС № 104/29.04.1999 г., находяща се в УПИ І-748, кв. № 4 по плана на гр. Пордим, разкриване на кабинети от физиотерапевти на територията на гр. Пордим, представляващи помещения с обща площ 80,54 кв.м.;

	2. 
	Здравно заведение, публична общинска собственост, АОС № 104/29.04.1999 г., находяща се в УПИ І-748, кв. № 4 по плана на гр. Пордим, разкриване на кабинети от стоматолози за осъществяване индивидуална и първична медицинска помощ на територията на гр. Пордим, представляващи помещения с обща площ 41,34 кв.м.;

	3.
	Сграда на бивше училище и дворно място с площ от 6 280  кв.м., стр. кв. 2, УПИ VІ-285 в село Каменец с АОС № 87/26.02.1999 г.;

	4.
	Дворно място УПИ V, кв.4 от 1850 кв.м. по плана на с. Каменец, заедно с построената в него Мандра от 251 кв.м., АОС №545 от 02.04.2001г.;

	5.
	Обособена част от помещение „Автоспирка” в село Каменец, УПИ І,  стр. кв. № 19 с площ от 16,00 кв. м. - АОС № 75/03.12.1997 г.

	
	Б. Имоти и вещи, които Община Пордим  има намерение да продаде:

	1.
	Празно дворно място, съставляващо УПИ ХII-56 в кв.71, по плана на гр. Пордим, с предназначение „За горивни и строителни материали“, с обща площ от 2 117,70 кв.м.

	2.
	Празно дворно място, съставляващо УПИ ХIV-56 в кв.71, по плана на гр. Пордим, с предназначение „За производствена и складова дейност“, с обща площ от 550 кв.м.

	  3.
	Поземлен имот № 500502 в местността „Чуките“ по плана за земеразделяне на град Пордим – имот № 57772.500.502 по КК, с площ 8 903 кв.м., застроен с 8 сгради, заедно с намиращите се в имота  съоръжения.

	  4.
	Дворно място, съставляващо урегулиран поземлен имот № I, планоснимачен № 196, стр. кв. 22 от 1 400 кв.м. по плана на с. Борислав, заедно и построената в него паянтова едноетажна сграда „Общински дом“ – 100 кв.м.

	  5.
	Недвижим имот № 000173 в местността „Плевенски път“ по плана на землището на с. Одърне – имот № 53446.45.173 по КК, представляващ Пасище, мера от 87,798 декара.

	6.
	Недвижим имот № 500826 в местността „Чуките“ по плана на землището на гр. Пордим – имот № 57772.500.826 по КК, представляващ Пасище, мера от 23,000 декара.

	7.
	Дворно място от 2 170 кв.м., масивна едноетажна сграда – склад, с обща площ 88 кв.м., навес 21 кв.м., масивна едноетажна сграда с обща площ 44 кв.м., по плана на с. Катерица.

	8.
	Дворно място, съставляващо УПИ Х-538, в кв. 23, по регулационния план на с. Каменец, с площ 460 кв.м., заедно с построената в него Едноетажна масивна жилищна сграда – магазин, със застроена площ от 196 кв.м. 

	9.
	Имот, частна общинска собственост, съставляващ едноетажна масивна второстепенна сграда- гараж, с две гаражни клетки, с разгъната застроена площ (РЗП) от 60 кв. м., построен през 1979 г., находящ се в УПИ III-501, кв. 4, по плана на с. Одърне, общ. Пордим, АОС 2122 от 07.07.2020 г.

	10.
	Къща и дворно място в с. Тотлебен – УПИ IV-146, кв.25. 

	
	В. Имоти, които Община Пордим има намерение да предостави за безвъзмездно ползване:

	1.
	Имот общинска собственост, представляващ масивна едноетажна сграда, върху 59 кв.м., находяща се в УПИ № 1, кв. № 1 по плана на гр. Пордим.

	
	Г. Имоти, върху които Община Пордим има намерение да учреди безвъзмездно право на строеж:


IV. ПЛАН ЗА ДЕЙСТВИЕ ЗА ОБЩИНСКИТЕ КОНЦЕСИИ
През 2021 г. не се предвиждат строителство и услуги, които ще се възлагат чрез концесии, както и обекти, които ще се предоставят за ползване чрез концесия.

	вид на концесията
	обект
	срок
	публични средства за плащания от концедента
	концесионно възнаграждение

	концесия за строителство
	-
	-
	-
	-

	
	
	
	
	

	концесия за услуга
	-
	-
	-
	-

	
	
	
	
	

	концесия за ползване
	-
	-
	-
	-

	
	
	
	
	


Забележка: Съгласно чл. 45, ал.4 от Закона за концесиите, съдържанието на плана може да се изменя и допълва текущо с решение на Общински съвет-гр.Пордим.

V. Описание на имотите, които общината има намерение да предложи за замяна срещу имоти на граждани или юридически лица
През 2021 г. Община Пордим няма намерение да предлага имоти – общинска собственост за замяна срещу имоти на граждани или юридически лица.
При постъпване до Кмета на общината на предложения за замяна на имот – общинска собственост със собствен имот или вещни права от граждани или юридически лица, същите ще се процедират по реда на чл. 40 от Закона за общинската собственост. 
VI. ЗАКЛЮЧЕНИЕ

         Настоящата програма за управление и разпореждане с имоти – общинска собственост в Община Пордим през 2021 г. се приема на основание чл. 8, ал. 9 от Закона за общинската собственост, в изпълнение на Стратегията за управление на общинската собственост за периода 2020 – 2023 г. Програмата  има отворен характер в своята реализация, позволяващ гъвкавост при изпълнението и  може да се актуализира през годината в зависимост от конкретните условия и нормативната уредба.
Вносител:

ДЕТЕЛИН ВАСИЛЕВ

Кмет на община Пордим

